## БАТЛАВ: БАТЛАВ:

|  |  |  |
| --- | --- | --- |
| МОНГОЛЫН ҮНДЭСНИЙ ХУДАЛДАА АЖ ҮЙЛДВЭРИЙН ТАНХИМЫн дарга Т.ДҮҮРЭН.............................................. |  | ................................ХХК-ийн................ЗАХИРАЛ............................................ |

# ХАМТРАН АЖИЛЛАХ ГЭРЭЭ

2023 оны 6 дугаар сарын….. өдөр № Улаанбаатар хот

***Нэг. Ерөнхий зүйл***

* 1. Энэхүү гэрээг нэг талаас Монголын Үндэсний Худалдаа Аж Үйлдвэрийн Танхим /цаашид Зохион байгуулагч гэх/ түүнийг төлөөлж үзэсгэлэн яармагийн газрын дарга Ч.Баттулга**,** нөгөө талаас..........................ХХК /цаашид Оролцогч гэх/ түүнийг төлөөлж ...................... нар дараах нөхцөлүүдийг харилцан тохиролцож энэхүү гэрээг байгуулав.
	2. Гэрээний зорилго нь “SME 2023” Олон улсын хаврын үзэсгэлэн худалдаа зохион байгуулахад үүсэх харилцааг зохицуулахад оршино.
	3. Гэрээ нь байгуулагдсан өдрөөс 2023 оны 6 дугаар сарын 18-ны өдрийг дуустал хугацаанд хүчин төгөлдөр байна.

***Хоёр. Зохион байгуулагч талын эрх, үүрэг***

* 1. Үзэсгэлэнгийн бэлтгэл болон мэдээлэл сурталчилгааны ажлуудыг хөтөлбөр, төлөвлөгөөний дагуу хийж гүйцэтгэх үүрэгтэй.
	2. Үзэсгэлэнгийн нээлт, хаалтын ажиллагаа, зарлагдсан номинацын дагуу шилдэг оролцогчийг шалгаруулах эрхтэй.
	3. Үзэсгэлэнгийн хөтөлбөр, зохион байгуулалттай холбоотой мэдээллийг Оролцогч талд урьдчилан өгч, үзэсгэлэнгийн талбай тохижуулах, бэлтгэл ажлаа хангах нөхцөл боломжоор хангах үүрэгтэй.
	4. Оролцогчийн сонгосон үзэcгэлэнгийн талбайг захиалгын дагуу угсрах, нэгдсэн хаягжилтаар хангах үүрэгтэй.
	5. Оролцогч талын захиалсан талбайн төлбөрийг үзэсгэлэн эхлэхээс өмнө нэхэмжлэх эрхтэй.
	6. “Мишээл экспо” төвийн дотоод журам, болон стенд ашиглах зааврыг дагаж мөрдөх түүнчлэн үзэсгэлэнгийн танхимыг зөвхөн үзэсгэлэнгийн зориулалтаар ашиглахыг Оролцогч талаас шаардах эрхтэй.
	7. Үзэсгэлэнгийн хугацаанд Оролцогч талаас Монгол Улсын засгийн газар, НОК, УОК, ЭМЯ-наас гаргасан тогтоол, зөвлөмжийг мөрдлөг болгон үйл ажиллагаа, зохион байгуулалтдаа халдвар хамгааллын дэглэмээ сайтар баримтлах, гэрээний үүргээ биелүүлэхтэй холбоотой шаардлага тавих эрхтэй.

***Гурав. Оролцогчийн эрх, үүрэг***

* 1. Үзэсгэлэнгийн нээлт, сурталчилгааны үйл ажиллагааг дэмжиж идэвхтэй оролцох, хамтран ажиллах үүрэгтэй.
	2. Сонгосон үзэсгэлэнгийн талбайгаа тохижуулахдаа өөрийн компани, брэнд бүтээгдэхүүн, үйлчилгээг илтгэсэн сурталчилгааг, тохижилтыг стандартын дагуу хийж, зөв соёлтой үйлчилгээ үзүүлэх үүрэгтэй.
	3. Өөрийн компанийн нэрэмжит эвент арга хэмжээг зохион байгуулахаар бүртгүүлсэн тохиолдолд хөтөлбөрийн дагуу тогтсон хугацаандаа хийж гүйцэтгэх үүрэгтэй.
	4. Үзэсгэлэнгийн талбайд ажиллах ажилтнууддаа гэрээнд заагдсан эрх үүрэг, шалгаруулалт, арга хэмжээний мэдээллийг өгөх, хувцаслалт жигдрүүлэх, үйлчлүүлэгчдэд бүтээгдэхүүн үйлчилгээгээ оновчтой тайлбарлах, харилцааны соёл болон орчноо цэвэр байлгах, халдвар хамгааллын дэглэм баримтлах тухай заавар, зөвлөмж өгч хяналт тавьж ажиллах үүрэгтэй.
	5. Журамтай танилцсан байх үүрэгтэй. Журам нь энэхүү гэрээний салшгүй хэсэг болно.
	6. Оролцогч 6 дугаар сарын 14-ны өдрийн 10.00 цагт Мишээл экспо төвд ирж үзэсгэлэнгийн талбайгаа хүлээн авах ба тухайн өдрөө тохижилт болон бусад бэлтгэл ажлаа хийж дуусгах үүрэгтэй.
	7. Үзэсгэлэн дөрвөн өдрийн турш 10.00-19.00 цагт ажиллах бөгөөд 9.30 цагт цуглаж, Зохион байгуулагчаас өгсөн мандатын дагуу үзэсгэлэнгийн танхимруу нэвтрэх, 19.00 цагт Мишээл экспо ОУҮХТ-ийн зохион байгуулагчаас зориулалтын хаалт авч үзэсгэлэнгийн талбайг хааж, харуул, хамгаалалтын ажилтнуудад хүлээлгийн хуудсыг бөглөн хүлээлгэн өгөх үүрэгтэй.
	8. Үзэсгэлэнгийн хугацаанд үйл ажиллагааг хэвийн тасралтгүй явуулах буюу хариуцсан талбайгаа эзэнгүй орхихгүй байх, тарах цагаас эрт хааж явахгүй байх үүрэгтэй.
	9. Өөрийн сонгосон үзэсгэлэнгийн талбайг бусадтай хуваах, хамтран эзэмших, давхар түрээслэхийг хориглоно.
	10. Үзэсгэлэнгийн шалгаруулалтад оролцох бол өрсөлдөх номинацаа сонгосон байх, бараа бүтээгдэхүүн, холбогдох баримт бичиг, мэдээллийг урьдчилан бэлтгэсэн байх үүрэгтэй.
	11. Үзэсгэлэнгийн явцад хөдөлмөрийн аюулгүй ажиллагааг хангах, халдвар хамгааллын дэглэмийг сахих, зочид үйлчлүүлэгчийн хөдөлгөөнд саад учруулахгүй байх үүрэгтэй.
	12. Бараа бүтээгдэхүүнээ зөөх, оруулж гаргахдаа Мишээл экспо ОУҮХТ-ийн барилга, эд хөрөнгөнд эвдрэл гэмтэл учруулахгүй байх, хэрэв хохирол учруулсан тохиолдолд өөрийн зардлаар үл маргах нөхцөлөөр нөхөн төлөх, эсвэл эвдрэл гэмтлийг өөрийн зардлаар бүрэн засаж сайжруулах үүрэгтэй.
	13. Хүндэтгэх шалтгааны улмаас үзэсгэлэнд оролцох боломжгүй болсон бол үзэсгэлэн эхлэхээс ажлын 3 хоногийн өмнө Зохион байгуулагч талд энэ тухай бичгээр мэдэгдэх үүрэгтэй.
	14. Үзэсгэлэнгийн танхимыг үзэсгэлэн дууссанаас хойш 1 хоногт багтаан бүрэн чөлөөлөх үүрэгтэй.
	15. Зохион байгуулагч талаас гэрээгээр хүлээсэн үүргээ биелүүлэхийг шаардах эрхтэй.
	16. Үзэсгэлэнгийн шалгаруулалтад бараа бүтээгдэхүүн, үйлчилгээгээ танилцуулан өрсөлдөх эрхтэй.

***Дөрөв. Төлбөр тооцоо***

* 1. Оролцогч нь захиалсан .....м2 талбайн төлбөр болох ................төгрөгийг үзэсгэлэн эхлэхээс өмнө МҮХАҮТ-ын ХААН банкны 511 217 0005 тоот дансанд төлнө.
	2. Гэрээ байгуулж, төлбөрөө бүрэн төлснөөр үзэсгэлэнгийн Оролцогч болохыг баталгаажуулна.
	3. Гэрээ нь байгуулагдсан өдрөөс 2023 оны 06 дугаар сарын 18-ны өдрийг дуустал хугацаанд хүчин төгөлдөр байна.
	4. “Ковид-19” цар тахлын эрсдэлийн зэргээс шалтгаалан хөл хорио тогтоох, үйл ажиллагааг хязгаарлах, хориглох тохиолдолд бэлтгэл ажил хангасантай холбоотой гарсан зардал буюу гэрээний төлбөрийн 20 хувийг үйл ажиллагааны зардалд суутгаж авна.
	5. Оролцогч тал хүндэтгэх шалтгааны улмаас үзэсгэлэнд оролцох боломжгүй болсон тохиолдолд үзэсгэлэн эхлэх өдрөөс доод тал нь ажлын 3 хоногийн өмнө зохион байгуулагч талд бичгээр мэдэгдэнэ. Энэ тохиолдолд оролцогч талын нийт төлсөн талбайн түрээсийн 10% хувьтай тэнцэх дүнг зохион байгуулагч тал үйл ажиллагааны зардалд суутгаж үлдэгдэл дүнг буцаан олгоно.Бусад нөхцөлд талбайн түрээсийн төлбөрийг буцаан олгох боломжгүй.

***Тав. Хариуцлага***

* 1. Талууд гэрээгээр хүлээсэн үүргээ биелүүлэх үүрэгтэй бөгөөд биелүүлээгүй тохиолдолд үүссэн материаллаг болон материаллаг бус хохирлыг хариуцах, харилцан үүргээ биелүүлэхийг шаардана.
	2. Талууд бие биедээ харилцан хүндэтгэлтэй хандах, бизнесийн болон үйл ажиллагааны нууцлалыг задруулахгүй, бусдад дамжуулахгүй, мэдээлэхгүй байх үүргийг хүлээнэ.
	3. Үзэсгэлэнгийн ажиллах хугацаанд байрлалаа эзэнгүй орхин явснаас үүссэн аливаа эрсдэл, хохиролд Мишээл ОУҮХТ болон Зохион байгуулагч тал хариуцлага хүлээхгүй.
	4. Оролцогч тал гэрээний заалтуудыг биелүүлээгүй тохиолдолд дараагийн үзэсгэлэн болон танхимаас зохион байгуулдаг арга хэмжээнүүдэд оролцох эрхийг хязгаарлана.
	5. Гэрээний 3.2 дахь заалтыг биелүүлээгүй тохиолдолд төлбөрийг буцаан олгохгүй.
	6. Мишээл экспо ОУҮХТ-ийн үйл ажиллагааны доголдлоос үүссэн хариуцлагыг Зохион байгуулагч тал хүлээхгүй бөгөөд холбогдох байгууллагад уламжлан нэн даруй шийдвэрлүүлнэ.
	7. Талууд гэнэтийн болон давагдашгүй хүчин зүйл үүссэний улмаас үүргээ гүйцэтгээгүй буюу зохих ёсоор гүйцэтгээгүй бол хариуцлагаас чөлөөлөгдөнө.
	8. Талууд өөрийн буруутай үйлдлээс нөгөө талд хохирол учруулсан, нэмэлт зардал гаргах нөхцөл үүсгэсэн тохиолдолд учруулсан хохирлыг буруутай тал бүрэн төлж барагдуулна.
	9. Гэрээг биелүүлэхтэй холбогдон гарсан аливаа маргааныг талууд эвийн журмаар шийдвэрлэх бөгөөд харилцан тохиролцоонд хүрээгүй тохиолдолд шүүхэд хандаж шийдвэрлүүлнэ.

***Зургаа. Бусад***

* 1. Талууд гэрээнд гарын үсэг зурж, тэмдэг дарж баталгаажуулснаар хүчин төгөлдөр болно.
	2. Гэрээг монгол хэл дээр 2 хувь үйлдэгдэх бөгөөд нэгэн адил хүчинтэй байна.
	3. Гэрээний нөхцөлд талууд харилцан тохиролцож нэмэлт өөрчлөлт оруулж болох бөгөөд нэмэлт, өөрчлөлтийг бичгээр үйлдэж баталгаажуулна.

 **Гэрээ байгуулсан:**

Зохион байгуулагч талыг төлөөлж: Оролцогч талыг төлөөлж:

|  |  |  |
| --- | --- | --- |
| МОНГОЛЫН ҮНДЭСНИЙ ХУДАЛДАА АЖ ҮЙЛДВЭРИЙН ТАНХИМҮЗЭСГЭЛЭН ЯАРМАГИЙН ГАЗРЫН ДАРГАЧ.БАТТУЛГА ..............................................**Хаяг:** УБ хот, Хан-Уул дүүрэг, 15-р хороо, Махатма гандигийн гудамж, МҮХАҮТ өөрийн байр**Утас:** 77277070-4**Цахим хаяг:** exhibition@mongolchamber.mn |  | ......................ХХК-ын .....................................................................................**Хаяг:** **Утас:** **Цахим хаяг**:  |

**“SME 2023” Олон улсын үзэсгэлэн яармагт оролцогч байгууллагуудын дагаж мөрдөх журам**

1. Үзэсгэлэнгийн бүртгэлийг МҮХАҮТ-ын цахим бүртгэлийн системд бүртгүүлж, төлбөрөө бүрэн төлж гэрээ байгуулагдсанаар талбай баталгаажсанд тооцно. Цахим бүртгэлийг <http://membership.mn:8080/front/login> хаягаар хүлээн авна.
2. Бүртгэлийн эцсийн хугацаа: 5 дугаар сарын 31-ний өдрийн 18.00 цаг хүртэл явагдана. Дурдсан хугацаанаас хойш бүртгэхгүй болохыг онцгойлон анхааруулж байна.
3. Талбайн хуваарилалтыг ерөнхий зохион байгуулагч МҮХАҮТ хийх бөгөөд нэр төрөл, үйл ажиллагаа, тохижилтын байдлыг харгалзан хуваарилна.
4. Оролцогч нь МҮХАҮТ-ын гишүүн бол гишүүний хөнгөлөлт 20%-ийн хөнгөлөлт эдэлнэ.
5. Талбайг 6 дугаар сарын 14 -ны өдрийн 10.00 – 15.00 цагийн хооронд олгох бөгөөд оролцогч дурдсан цагт ирж талбайгаа хүлээн авч тохижуулалтын ажлыг 5-р сарын 14 -ний 00.00 цаг хүртэл хугацаанд гүйцэтгэж бүрэн дуусгавар болгох.
6. Нээлтийн ажиллагаа эхлэхээс 2 цагийн өмнө ямар нэгэн ачаа оруулахгүй ба орчныхоо хогийг цэвэрлэсэн байх ёстой.
7. Түрээслэн авсан тоног төхөөрөмжийг эвдэж гэмтээсэн тохиолдолд хохирлыг 100 хувь барагдуулна.
8. Үзэсгэлэнгийн хугацаанд оролцогч байгууллага өөрийн эзэмшлийн талбай, ойр орчмын газрууд, стендний араар хог хаягдлаа хаяхгүй байж ариун цэврийг сахин аюулгүй байдлыг хангаж ажиллах хэрэгтэй.
9. Нээлтийн үеэр стенд дээрээ ажиллах ёстой нэг хүнийг үлдээж бусад хүмүүс нь нээлтийн ажиллагаа болох талбайд цугларах.
10. Үзэсгэлэнгийн үеэр архи, шар айраг, согтууруулах ундааны амталгааг зөвшөөрөгдсөн хэмжээнээс хэтрүүлэхгүй байх.
11. Гэрэл, цахилгаантай холбоотой асуудлаар “Мишээл ЭКСПО” ОУҮХТ-ийн захиргаа, зохион байгуулагчдад хандаж шийдвэрлүүлэх. Менежер П.Оюун: 11344393, 88077036
12. Хариуцсан талбайгаа эзэнгүй орхиж явахгүй байх, үнэт эдлэл, мөнгө, барааг хараа хяналтгүй орхихгүй байх.
13. Ачаа, бараа ачиж буулгахдаа үзэсгэлэнгийн байрны гадна хаалгыг таглаж зогсохгүй байх, ачааг эзэнгүй хаяхгүй байх.
14. Үзэсгэлэн хариуцан ажиллах ажилтнууд зохион байгуулагчаас өгсөн мандатыг тогтмол зүүх.
15. Үзэсгэлэн өглөөний 9:30-д нээгдэж 19 цагт хаах бөгөөд өглөө оролцогчдыг мандатын дагуу нэвтрүүлнэ. Хэрэв заасан хугацаанд ирээгүй тохиолдолд зохион байгуулагч тал хариуцлага хүлээхгүй болно.
16. Эд зүйлс, бараа, бүтээгдэхүүн алдагдах явдал гарч болзошгүй тул мандатгүй ямар ч хүнийг өглөө нэвтрүүлэхгүй болохыг хатуу анхааруулъя.
17. Хувцаслалт: Өөрийн компанийн өнгө төрхийг илэрхийлсэн дүрэмт хувцас /хүнсний компаниуд зориулалтын дүрэмт хувцас/ малгай, амны хаалт, бээлий хэрэглэх шаардлагатай.
18. Үзэсгэлэнгийн павилионы ханыг өрөмдөж цоолох, бохирдуулах, цавуу хэрэглэх, стикер наах, мөн хавтан дээр 20 кг-аас дээш хүнд зүйл өлгөхийг хатуу хориглоно. Зөрчсөн тохиолдолд хохирлыг 100% өөрийн хөрөнгөөр барагдуулна.
19. Стендэд ямар нэгэн зүйл тогтоохдоо силикон халуун цавуу, зориулалтын цаасан наалт ашиглана.
20. Хүчдэл ихтэй цахилгаан хэрэгсэл зайлшгүй залгах тохиолдолд “Мишээл Экспо” ОУҮХТ-ийн зохион байгуулагч, цахилгааны инженерийн зөвшөөрлийг авч тус төвийн цахилгаанчнаар холболт хийлгэнэ.
21. Үзэсгэлэнд оролцогч байгууллагаас Зохион байгуулагч тал сэтгэл ханамжийн судалгааг бөглүүлэх тул үнэн зөв бөглөж өгөхийг хүсье.